Sem ovog, čisto filozofskog razloga, postoji i jedan vrlo praktičan. Moderni ekološki pokret je samo iznuđni pokušaj očajnika da se spasi provalije u koju polako upada upravo zato što smo kao vrsta poverovali da smo vlasnici i gospodari prirode umesto njen deo. Ubaciti u totalno artificijelni i neprirodni ambijent modernog grada bilo kakav potsetnik od čega nam ustvari zavisi sudbina, ko je tu PRAVI izvor i pokretač, dakle potsetnik da NISMO toliko autonomni i nezavisni kao što to u gradu izgleda, danas se smatra delom nužnog obrazovanja naroda. Istog onog koji će posle glasati i o vašoj sudbini. Sve to čini ovakve javne ukrase važnim delom ekološkog pokreta. Mehanički časovnici nemaju te pakete dodatnog značenja, a ono što imaju je veština sasvim druge vrste, pa je bolje da se o nijima priča odvojeno.